**Joanne World Tour** הוא סיבוב ההופעות החמישי של הזמרת האמריקאית ליידי גאגא שנועד לקדם את אלבומה החמישי Joanne. הוא החל ב-1 באוגוסט 2017, בקנדה והסתיים ב-23 בפברואר 2018, בברמינגהם, בריטניה. לאחר צאת מכירת הכרטיסים אשר נמכרו במהרה באירופה וצפון אמריקה, נוספו תאריכים נוספים בשתי היבשות.

סיבוב ההופעות נחשב ל-"מתון ומינימליסטי יותר" שבמהלכו הגדירו את גאגא כ-"מאופקת ורגישה יותר" בהשוואה לסבבי ההופעות הקודמים שלה לצד ביקורות משבחות על תלבושות המופע, יכולות השירה שלה, והקשר העמוק בינה לבין מעריציה. בסיומו, גרף כ-95 מיליון דולר הכנסות מתוך 841,935 כרטיסים שנמכרו במלואם. בשנת 2018, הועמד לפרס סיבוב ההופעות של השנה בטקס פרסי "Pollstar" ודורג על ידי המגזין במקום ה-14 במצעד 100 הסבבים המובילים של השנה ב-2017.

רקע
---

**ערך מורחב - "Dive Bar Tour"**

שבועיים לפני יציאתו של אלבום האולפן החמישי של גאגא, Joanne באוקטובר 2016, היא החלה להופיע במיני סבב הופעות לקידומו בשם, "Dive Bar Tour" אשר ביקר בערים ברחבי ארצות הברית. ב-34 באוקטובר 2016, גאגא אישרה לזמר הווארד סטרן כי היא תצא בהמשך לסבב עולמי מלבד "Dive Bar Tour" כדי להמשיך לקדם את האלבום. היא גם הבהירה כי זה יוכל לקרות רק לאחר הופעתה במופע המחצית של הסופרבול LI שהתקיים ב-5 בפברואר 2017. לאחר מופע המחצית, גאגא הודיעה על סיבוב הופעות עולמי בשם "Joanne World Tour" שיחל ב-1 באוגוסט 2017 באצטדיון "Rogers" בוונקובר, קנדה וימשיך עד 18 בדצמבר 2017 שבו יסתיים באינגלווד, קליפורניה. סך הכול יכלול 60 הופעות, 41 בצפון אמריקה, 18 באירופה.

הזירה, "Rogers Arena" בוונקובר, קנדה בה החל "Joanne World Tour" באוגוסט 2017
ב-2 במרץ 2017, פסטיבל קואצ'לה הודיע כי גאגא תופיע בו לאחר שהזמרת ביונסה לאלצה לבטל את המופע בשל הריונה מהראפר ג'יי זי. בילבורד הודיע כי יכול להיות ש-"Joanne World Tour" יחל עם הופעות "Coachella", ארבעה חודשים מוקדם מהצפוי במקור. בריאיון עם המגזין "Entertainment Weekly" הכוריאוגרף של גאגא, ריצ'רד ג'קסון, אישר שההופעות בפסטיבל נועדו באופן בלעדי לפסטיבל, והסיבוב העולמי יהיה שונה לחלוטין. עם זאת, אלמנטים מן מופע הפסטיבל כמו גם מין מופע המחצית של הסופרבול LI, נשמרו בחלקים בסבב.

בתקופת המופעים בסבב, גאגא החלה לחוות כאבים כרוניים בגופה בשל מחלת הפיברומיאלגיה שבה חלתה ולכן הייתה צפויה להופיע בברזיל במסגרת פסטיבל "Rock in Rio" אך בשל מצבה הבריאותי נאלצה לבטל אותה לאחר אשפוז בבית חולים. ב-18 בספטמבר הודיעה באופן רשמי על דחיית המשך סיבוב ההופעות לתאריכים 14 בינואר 2018 עד 23 בפברואר 2018. גאגא הודיעה על ביטול 10 התאריכים האחרונים של הסיבוב הופעות באירופה, בעקבות כאב חמור. הסיבוב הופעות הסתיים בסופו של דבר כאשר התקיימו 49 הופעות, וב-2 ההופעות האחרונות של גאגא בבריטניה היא צילמה באופן מקצועי את המופע מה שרימז על כך שתוציא בעתיד DVD לסבב.

פיתוח
-----

### רעיון

את תוכניות "Joanne World Tour" בתקופת 2017, נדרשו להשהות באופן זמני לחזרותיה של גאגא להופעתה בפסטיבל קואצ'לה. עם זאת, הרעיון שלו היה בפיתוח מאז הופעתה בסופרבול LI והחזרות החלו לאחר שגאגא סיימה לצלם את הסרט כוכב נולד, בתפקידה הראשי הראשון כשחקנית. עד יולי 2017, גאגא אמרה למגזין בילבורד כי היא וצוותה דנים בתהליך בחירת השירים וכן איפה כל מה שהם רוצים בכוריאוגרפיה במופע. היא אישרה את תוכניותיה להוציא מוזיקה נוספת בסיבוב הופעות, כפי שעשתה עם השיר, "The Cure", ששוחרר לראשונה בעקבות הופעתה בקואצ'לה. גאגא גם אמרה כי יצאה לסבב ההופעות השיווקי "Dive Bar Tour" בלאס וגאס ביולי 2017 לפני שהחלה את הסבב הרשמי כדי שהיא תוכל, "באמת להתחבר לכל אדם בצורה הכי אינטימית שאני יכולה כאשר הסבב יתחיל, כפי שאני אעשה ב-"Dive Bar Tour" במועדונים קטנים עם קהל מצומצם". גאגא אמרה בנוסף כי רצתה לכבד את קורבנות הפיגוע במנצ'סטר ארנה (2017), שהתרחשה במאי אותה שנה, בכל הופעה בסבב.

שלושת תרמילי הברקים המתנפחים מעל לבמהבפברואר 2017, גאגא חשפה ספר מיוחד עבור "Joanne World Tour" אשר נמכר בהמשך במסגרת הסחורה בו. בתוכו נכללו תמונות של גאגא ודוגמנויות כגון סטייסי קורן ודריה סברטילובה שהצטלמו לתמונות עם תפאורת עץ. סחורות נוספות במסגרת הסבב כללו שרשראות, צעיפים, מעילים, וחולצות טריקו עם כיתובים ולוגוים מהאלבום. הם הועמדו למכירה בחנות הבגדים "Urban Outfitters" החל מ-19 במאי 2017, הקולקציה כללה כ-10 פריטים עבור נשים וגברים.

### במה

גאגא אישרה ביולי 2017 כי תכנון הבמה הושלם והבנייה בעיצומה. הבמה נחשבה בעיניה לשונה מכל במות סיבובי ההופעות הקודמים שלה, היא הוסיף כי "תאורה כי דבר גדול הפעם". הבמה המרכזית נבנתה בשיתוף פעולה עם "Tait Inc". עם מנהל ההפקה רוברט הידרו מולין, והמעצב היצירתי לירוי בנט. רוחבה היה כ-26 מטר ולווה בשני שלבי לוויין, היא הורכבה משלוש פלטפורמות נעות ברוחב של 17 מטרים ובאופן מקביל לשתי מעליות נוספות בגובה של 50 מטר אשר הזיזו את הבמה לכיוון אלכסוני, מוגבה, שטוח, או מוצלב.

בנוסף, 18 מטר מעל הקהל ישנם שלושה תרמילי ברקים מתנפחים עם תצוגות הקרנת וידאו, המשמשים גם כגשרים. כאשר הם לא משמשים לסרטונים, הם יורדים כדי לחבר את הבמה המרכזית לבמות הלוויין העגולות ולבמה "B", המאפשרת גישה למבצעים לעבור ביניהם. דרך הפלטפורמות והבמה, גאגא הצליח לחצות את כל הזירה ולהופיע קרוב לקהל. במות הלוויין כללו גם שתי מעליות הידראוליות בגודל 10 מטר (3.0 מ'), שהעלו אותה לפלטפורמה על בימת הבמה. בביצועיים האקוסטיים שלה, גאגא השתמשה בפסנתר מואר המעוצב בצורת לב לייזר וורוד בגודל 1.25 אינץ'.

### איפור וסטייל

כמו בסיבובי ההופעות הקודמים של גאגא, המופע חולק לקטעים נפרדים, שלכל אחד מהם כלל החלפת תלבושת. גאגא אמנם לא שיתפה שום סקיצות או פרטים הנוגעים לתלבושות לפני תחילת הסבב, אך דווח כי כמעט 50,000 קריסטלי סברובסקי שימשו בעת תכנון התלבושות והאביזרים עבורה ועבור הרקדנים. שרה טנו, שעבדה כמאפרת בסיבוב ההופעות, חשפה כי אפילו גבישים שומשו על עיניה של גאגא "במטרה ליצור אפקט רב ממדי שמאיר את הבמה". גאגא שיתפה תמונה באינסטגרם לפני ההופעה הראשונה, והעניקה תצוגה מקדימה של הפאה הדו-גוונית, הכתומה והירוקה שלה שלבשה אחר כך למופעים.

גאגא מופיעה עם מסכת הנוצות ועקבי הגוז'פה
התלבושת הראשונה שלבשה על ידה הייתה בגד גוף שחור עם תכשיטים עם רקמה כבדה, והושלם עם כובע פאייטים מגובש. תלבושתה עוצבה על ידי אלכסנדר וואנג, שאמר כי עיצב אותה בהשראת "האנרגיה המדהימה של גאגא" ו-"הרוח המערבית", כמו גם מהפיכתה לג'ואן. בדיון על יצירותיו עם מגזין ווג, הוסיף וואנג עוד כי התלבושת הושפעה מ-"התפרים והקישוטים הכבדים של מגף הבוקרים". מאוחר יותר הופיעה גאגא על הבמה במראות "בהשראת המערב" נוספים. באחד מהם לבשה גאגא מעיל שחור עם שוליות עור רבות, יחד עם מגפיים שחורים עד ליריכה, רשתות דגים וכובע שחור. כשהיא פשטה את הז'קט, היא נראתה בבגד גוף חתוך מעור רשת. תלבושת "בוקרת" נוספת הורכבה מכובע רחב שוליים לבן שצבוע בעבודת יד ובגדים המזכירים עיתונים, עליהם כותרות שירים ואלבומים מהדיסקוגרפיה שלה בעבר ומילים מהשיר, "Perfect Illusion".

בסבב הופעות זה נכלל "מקל דיסקו" בגרסה חדשה כפי שהופיעה עימו במופע הסופרבול LI. תלבושת נוספת הייתה בגד גוף מקטיפה שחור עם שרוולים מקושטים ורודים ומגפי עקב מותאמים אישית שעוצבו על ידי ג'וזפה זנוטי, שהושלמו מאוחר יותר עם חצאית חתונה לבנה. בהמשך התלבשה גאגא במעיל נפוח "שק שינה" אדום באורך 10 מטר ומסכת עיניים. לאחר שהסירה את המעיל, גאגא החלה להופיע בבגד גוף עור אדום ומגפי עור ציצית, היא לבשה גם מעיל לבן גאומטרי עם קשתות מרובות על שתי זרועותיה, והושלמה עם מסיכת נוצות ושני עקבי ג'וזפה עם רצועת קריסטל. התלבושת הושוואה לתלבושותיה בתקופת המיני אלבום, *The Fame Monster* משנת 2009*.* מאוחר יותר היא הסירה את הז'קט וחשפה בגד גוף צוואר מדומה נוצץ עם שרוול ארוך. להדרן, לבשה גאגא מעיל גלימה נוצץ ומעוטר קריסטל ואותו כובע ורוד שנראה על עטיפתו של האלבום *Joanne*.

תקציר המופע
-----------

המופע מתחיל בכך שמוצג על המסכים שעון שסופר לאחור וכאשר מגיע לסיומו גאגא יוצאת והקהל שומע ברקע את המשפט "אל תקראו לי גאגא" והיא עונה להם "תקראו לי ג'ואן!". לאחר מכן מתחילה לבצע את "Diamond Heart" בתלבושת שחורה עם כובע וורוד וערפל, בסיומו, "A-Yo" מתחיל להתנגן והיא, רקדניה, והנגנים מופיעים על במה גבוה. בסיומו נושאת נאום ו-"Poker Face" מתחיל ובמהלכו, היא ורקדניה מבצעים את הכריאוגרפיה המקורית שלו. השיר הבא הוא "Perfect Illusion" שבזמן הביצוע גאגא מתהלכת על הבמה בליווי נגן גיטרה אחד בלבד. בסיום הביצוע, היא יורדת מהבמה ומחליפה לתלבושת חדשה ובזמן הזה מוצג לקהל סרטון מעבר שבו היא נראית נוהגת במכונית כחולה עם ערפל וורוד והכובע של כריכת האלבום. בחזרתה נראו על המסכים להבות אש ו-"John Wayne" החל, במהלך ביצוע השירים הבאים, "Scheiße" ו-"Alejandro" היא מורידה חלק מתלבושתה ובסיומם, היא יורדת שוב מהבמה וסרטון נגלה לקהל שבו היא נראית בצבעים שחור לבן רוקדת.

גאגא מופיעה במונטריאול, קנדה בנובמבר 2018
לאחר מכן "Just Dance" החל להישמע והיא נראתה מנגנת בגיטרת פסנתר בתלבושתה חדשה בצבע כחול שתואמת לרקדניה. בשיר הבא, "LoveGame" הבמה זוהרת בצבעים כחולים וורודים והיא מחזיקה את "מקל הדיסקו" שלה שמאופיין במהלך הביצועיים עם השיר במהלך סבבי ההופעות שלה, בסיום "Telephone" כשיר הבא, נעלמת מהבמה ומוצג סרטון מעבר לקהל. בחזרתם לבמה נראית בתלבושת שחורה חלקה ורקדניה בתלבושות פרחוניות, בעת ש-"Applause" מתחיל להתנגן ובסיומו היא מגיעה לפסנתר צבעוני במרכז הבמה ומתחילה לשיר את "Come To Mama" ו-"The Edge Of Glory". בסיום ביצוע השירים, רקדניה מגיעים לבמה ומחברים לתלבושתה חלק תחתון של שמלת כלה ולאחר מכן "Born This Way" מתחיל להתבצע ובסיומו מוצג סרטון נוסף. בחזרתם של הרקדנים וגאגא, הם נראים בבגדים אדומים והיא עם תלבושת בליווי שובל שלאחר מכן הוצא. במעבר לשיר ה-16 "Dancin' in Circles", היא מדברת עם הקהל ומתחילה לשיר את מילותיו על במה גבוה וכך גם בשיר הבא, "Paparazzi".

לאחר מכן יורדת מבמה וחוזרת בתלבושת שנראית עשויה מעיתונים עם כובע תואם והחלה לשיר את "Angel Down", בזמן הביצוע היא מגיעה לכיסא ומתחילה לשוחח עם הקהל ולבצע את "Joanne" בליווי גיטרה. בסיומו, יורדת מהבמה ומתחיל סרטון שמציג אותה מלאת צבע סגול על פניה. בחזרתה, נראית בבגדים לבנים עם הרקדנים ומסכת נוצות בעת ביצוע "Bad Romance" שלאחר מכן עוברת ל-"The Cure" עם כריאוגרפיה מלאה ומורידה חלק מתלבושתה. בסיום השיר היא נעלמת מהבמה בפעם האחרונה ומחליפה לתלבושת שונה וחוזרת עם ההדרן של הקהל שאיתו משוחחת בדרכה לפסנתר שעליו מנגנת את השיר האחרון, "Million Reasons". בסיומו יורדת מהבמה שמחשיכה ובכך המופע מסתיים.

ביקורת
------

### צפון אמריקה

טום מאריי מהעיתון *Edmonton Journal* סיקר את הבב עם ביקורת חיובית מאוד בעודו אומר כי "תקיפה גדולה וחשובה על החושים, הסבב ג'ואן העולמי של גאגא מרשים כמו שהוא מופע בזירה, עם קשת דרמטית שתלויה באותה מידה על הכריזמה והמיומנויות הקוליות שלה כמו שהיא עושה כל אחד מהאפקטים המיוחדים". אלכס סטדמן ממגזין *Variety* אמר כי, "ליידי גאגא יכולה להיות יותר מכוכבת הפופ הממוצעת שלך... אם כי יש הרבה מה לומר על הבלתי משתנה של גאגא, שירה וביצוע אנרגטי עתיר אנרגיה, כדאי גם לציין את אחד החלקים המרשימים ביותר במופע - התפאורה. בביקורת חיובית נוספת כתב ג'וש בל מהעיתון *Las Vegas Weekly* "אפילו ככל שאלבומי האולפן של ליידי גאגא יהפכו ליותר מפוזרים ולא אחידים, היא נותנת הופעה חיה פנטסטית, שמזקקת את מיטב המוזיקה שלה, את חוש האופנה שלה, את כישוריה הקולניים ואת אישיותה הכריזמטית למחזה בימתי של שעתיים... גאגא עצמה נותרה החלק המהפנט ביותר של מופע מרשים ומעוצב".

גאגא מופיעה עם השיר "Telephone" במהלך 2018
בסקירתו עבור העיתון *Boston Herald*, ברט מילאנו שיבח את קולה של גאגא ואמר, "היא זמרת יוצאת דופן, בבית באותה מידה עם נשמה כחולת עיניים, מנגינות ריקוד קשות ומספרי קברט לפידים... לא היה שום ליפ סינק במהלך המופע אמש ובשביל אמני פופ מיינסטרים ברמת סופרסטאר, הההזה חריג גדול מהכלל. המופע הציג כי הקריירה שלה עשויה לעבור לשלב פחות צעקני ואינטימי יותר - אך אמש היא הביאה את הכל, את הריגושים הזולים ואת הלב הבסיסי". ג'ון קרמניקה מהעיתון ניו יורק טיימס הרגיש כי "גאגא מרגישה בבית יחד עם ניגוני הפסנתר שלה על במה". סלינה פרגאסי מהעיתון שיקגו סאן טיימס החמיאה לעיצוב התפאורה, לתלבושות ולשירה ה-"כמעט מושלמת של גאגא" ואמרה כי הסבב הוא "רק עוד עדות לכוח הכוכבים של גאגא". עם זאת, היא הייתה ביקורתית ביכולות הריקוד של גאגא ואמרה כי "הזמרת, אם כי הייתה צל של האני הרוקד שלה לשעבר, והסתמכה על כוריאוגרפיה בת שנים ונאבקה לשמור על שיווי המשקל שלה בעת ביצוע השיר "Bad Romance". באופן דומה, מיקאל ווד מהעיתון לוס אנג'לס טיימס האמין ש-"הבלדות היו גולת הכותרת של הקונצרט", והוסיף כי "היא החלה להתעייף מסנכרון זהיר של כל אותם צעדי ריקוד נעימים. בלהיטים ישנים עסוקים כמו "LoveGame" ו-"Telephone" גאגא הציגה מעט התרגשו גלויה".

בעיתון מונטריאול גאזט המבקר ריצ'רד ברנט כתב ביקורת חיובית על פי המופע ואמר כי "מה שחסר לגאגא במומנטום המוזיקלי הכללי, פינה יותר מהבמה המרכזית המרובת צורות המדהימה שלה עם האפקטים המיוחדים שלה". אדם גרהם כתב בחדשות דטרויט תיאר את גאגא כ-"דינמיט לאורך כל הלילה" ושיבח את הקשר ההדוק שלה עם הקהל, תוך שהוא מתח ביקורת על זמן שינוי התלבושות בעוד להקתה ממלאה את החסר.

### אירופה

אלכסיס פטרידיס מהגרדיאן דירג את המופע עם כ-4 כוכבים מתוך חמישה, ובחר את ההופעה של גאגא במהלך הקטעים האקוסטיים ואת הקשר שלה עם הקהל כנקודות השיא. עוד הוסיף כי למרות שלא ניתן לכנות את המופע כ-"מאופק", בהשוואה לסיבובי ההופעות הקודמים שלה, "המוזרות שהייתה פעם כרטיס הביקור שלה, הוחלפה בהופעותיה בסבב זה במידה ניכרת". אליס וינסנט מהדיילי טלגרף ציינה כי "Joanne World Tour" הוא "רומן מינימליסטי יותר, ותדמיתה של גאגא איננה גימיק, היא נשארת אותו הדבר אחרי הכל".

קבלה מסחרית
-----------

### מכירת כרטיסים

על פי החברה "Live Nation", בכל תאריכי הזירות של הסבב הייתה כניסה כללית וכרטיסי מושבים שמורים. הרשאות מיוחדות ניתנו לבעלי כרטיסי הבנק של סיטי, שהייתה להם הזדמנות לנצל את המכירה המקדימה בערים כמו לוס אנג'לס ופילדלפיה, אם כי הייתה מגבלה של 8 כרטיסים לכל עסקה לכל קונה. על כל כרטיס שנמכר להופעות בארצות הברית, "Live Nation" הודיעה כי יוענק כ-1 מיליון דולר לארגון ללא מטרת הרווח של גאגא, "Born This Way Foundation".

החברה הודיעה כי החלו דרישות גבוהות לכרטיסים ברחבי צפון אמריקה ואירופה, כאשר הכרטיסים הועמדו למכירה ב-13 בפברואר 2017. כל התאריכים למופעים בצפון אמריקה נמכרו באופן מיידי והובילו לתאריכים משניים שנוספו בערים כמו לאס. וגאס, אינגלווד, טורונטו ופילדלפיה כמו גם בשדה סיטי של ניו יורק ובפנוויי פארק בבוסטון. עוד דווחו על הופעות אשר נמכרו ב-100% סולד אאוט לתאריכי הסבב בטקומה, אומהה, ונקובר, אדמונטון, סן פרנסיסקו, שיקגו ומונטריאול, בין היתר. ביקוש דומה נצפה באירופה, שם נמכרו כרטיסים שלושה ימים קודם לכן, מה שהוביל למכירה מהירה. בברצלונה, בירמינגהם, לונדון ופריז אזלו מיד עם "Live Nation" שהודיעה מיד על תאריכים נוספים. החברה הויעה לעיתונים כי כרטיסים במחיר מינימום זמינים לתאריכים נוספים עקב הביקוש הרב.

### הכנסות

גאגא מופיעה עם "Million Reasons" ב-2018
מגזין הבילבורד חשף את שובר הקופות הראשון של הסבב בצפון אמריקה באוגוסט 2017. סך הברוטו עמד על כ-8.7 מיליון דולר, עם 78,530 כרטיסים שנמכרו מארבע הופעות. המופעים בפורום של אינגלווד סיפקו הן את המכירות הגבוהות ביותר ברוטו והן את מכירת הכרטיסים של ההופעות שדווחו, והכניסו 3.6 מיליון דולר עם נוכחות של 28,567 אוהדים. התערוכה האמריקאית הראשונה בטקומה כיפה בטקומה, הניבה את המכירות והנוכחות המובילות בקרב הזירות שהתארחו עם מופע אחד בלבד, והכניסו 2.1 מיליון דולר עם נוכחות של כ-19,296אוהדים - עלייה של 36% הן במכירות ברוטו והן במכירת כרטיסים בהשוואה לסיבוב ההופעות השלישי של גאגא "Born This Way Ball" באותו האזור בשנת 2012. בוב אלן מהמגזין ציין עלייה של 72% נוספים בכרטיסים היקרים ביותר במקום בהשוואה ל-"Born This Way Ball", מ-$175 ל-$251. אשר הוסיף עוד כ-11.9 מיליון דולר נוספים, ובכך הפכה גאגא לאמנית עם סיבוב ההופעות עם מספר ההכנסות הגבוה ביותר שפורסמו בבילבורד באותה שנה ביבשת, עם 103,162 כרטיסים שנמכרו.

עם סיום הלג הראשון בצפון אמריקה, דיווח בילבורד על סך של כ-52 מיליון דולר הכנסות, עם למעלה מ-440,000 כרטיסים שנמכרו ב-100% מתוך 20 מופעים בלבד. מופעי האצטדיון של הסבב עמדו על 36,500 כרטיסים בממוצע, בעוד שבזירות הממוצע היה 15,800. בהשוואה לסבב ההופעות הרביעי של גאגא משנת 2014, "ArtRave: The Artpop Ball" היה בממוצע עם כ-12,300 נוכחים ואילו "Born This Way Ball" גרף 12,400 כרטיסים במהלך הופעות של 10 חודשים. "Pollstar" חשף כי הלג השני בצפון אמריקה הכניס בסיומו 85.7 מיליון דולר בסך הכל, עם 737,155 כרטיסים שנמכרו. במצעד סבבי ההופעות המובילים לשנת 2017 של "Pollstar" סבב ההופעות דורג במקום ה-14 עם כ-2.45 מיליון דולר הכנסות ברוטו עם 35 מופעים שדווחו. בסיומו, "Joanne World Tour" הכניס כ-95 מיליון דולר מתוך 842,000 כרטיסים (100%).

### שידורים

ב-19 בנובמבר 2017 גאגא ביצעה את השיר, "The Cure" בשידור חי לטקס פרסי המוזיקה האמריקאית, ממופע הסבב בזירה "Capital One Arena" בוושינגטון. זו הייתה ההופעה הראשונה בטלוויזיה לשיר, והשנה השנייה ברציפות של גאגא שמופיעה בטקס זה, לאחר הופעתה בשנת 2016 עם "Million Reasons". באותו יום לפני הופעתה עם "LoveGame" המופע הוקפא כדי לשדר את זכייתה בפרס הטקס בקטגוריית אמנית הפופ רוק הטובה ביותר אשר הוענק על ידי 3 מעריציה על הבמה עם נאומה בשידור חי.

פרסים ומועמדויות
----------------

| שנה | טקס | קטגוריה | תוצאה | מקור |
| --- | --- | --- | --- | --- |
| 2017 | פרסי האתר של בילבורד | פרס קונצרט הקידום | **מועמדות** |  |
| 2018 | פרסי "Pollstar" | סיבוב ההופעות של השנה | **מועמדות** |  |

רשימת שירים
-----------

רשימת שירים זו מראה את המופעים מ-1 באוגוסט 2017 בוונקובר, קנדה אך אינה נכונה לכול תאריכי הסבב.

1. "Diamond Heart"
2. "A-Yo"
3. "Poker Face"
4. "Perfect Illusion"
5. "John Wayne"
6. "Scheiße"
7. "Alejandro"
8. "Just Dance"
9. "LoveGame"
10. "Telephone"
11. "Applause"
12. "Come To Mama"
13. "The Edge Of Glory" (גרסת פסנתר)
14. "Born This Way"
15. "Bloody Mary"
16. "Dancin' in Circles"
17. "Paparazzi"
18. "Angel Down"
19. "Joanne"
20. "Bad Romance"
21. "The Cure"

#### הדרן

1. "Million Reasons"

הופעות
------

| תאריך | עיר | מדינה | מקום מפגש | מופעי חימום | כמות קהל | הכנסות |
| --- | --- | --- | --- | --- | --- | --- |
| צפון אמריקה – לג 1 |
| 1 באוגוסט 2017 | ונקובר | קנדה | רוג'רס ארנה | ללא | 15,665 / 15,665 | $1,430,667 |
| 3 באוגוסט 2017 | אדמונטון | רוג'רס פלייס | 15,002 / 15,002 | $1,466,718 |
| 5 באוגוסט 2017 | טקומה | ארצות הברית | טקומה דום | 19,296 / 19,296 | $2,158,960 |
| 8 באוגוסט 2017 | אינגלווד | הפורום | 28,567 / 28,567 | $3,633,410 |
| 9 באוגוסט 2017 |
| 11 באוגוסט 2017 | לאס וגאס | טי-מובייל ארנה | 15,893 / 15,893 | $2,139,858 |
| 13 באוגוסט 2017 | סן פרנסיסקו | AT&T פארק | די ג'יי שאדו | 39,225 / 39,225 | $4,674,972 |
| 15 באוגוסט 2017 | סקרמנטו | גולדן ואן סנטר | ללא | 15,546 / 15,546 | $1,663,263 |
| 19 באוגוסט 2017 | אומהה | CenturyLink Center Omaha | 15,886 / 15,886 | $1,693,038 |
| 21 באוגוסט 2017 | סיינט פול | Xcel Energy Center | 16,612 / 16,612 | $1,813,406 |
| 23 באוגוסט 2017 | קליבלנד | קוויקן לואנס ארנה | 15,552 / 15,552 | $1,622,428 |
| 25 באוגוסט 2017 | שיקגו | ריגלי פילד | די ג'יי שאדו | 41,847 / 41,847 | $5,213,820 |
| 28 באוגוסט 2017 | ניו יורק | סיטי פילד | 69,978 / 69,978 | $9,520,390 |
| 29 באוגוסט 2017 |
| 1 בספטמבר 2017 | בוסטון | פנוויי פארק | 67,660 / 67,660 | $8,111,672 |
| 2 בספטמבר 2017 |
| 6 בספטמבר 2017 | טורונטו | קנדה | מרכז אייר קנדה | ללא | 31,526 / 31,526 | $3,328,841 |
| 7 בספטמבר 2017 |
| 10 בספטמבר 2017 | פילדלפיה | ארצות הברית | וולס פארגו סנטר | 32,296 / 32,296 | $3,629,942 |
| 11 בספטמבר 2017 |
| צפון אמריקה – לג 2 |
| 3 בנובמבר 2017 | מונטריאול | קנדה | סנטר בל | ללא | 17,946 / 17,946 | $1,525,732 |
| 5 בנובמבר 2017 | אינדיאנפוליס | ארצות הברית | באנקרס לייף פילדהאוס | 15,375 / 15,375 | $1,606,010 |
| 7 בנובמבר 2017 | דטרויט | ליטל סיזרס ארנה | 15,550 / 15,550 | $1,712,378 |
| 9 בנובמבר 2017 | אונסוויל | מוהגן סאן ארנה | 15,394 / 15,394 | $1,784,100 |
| 11 בנובמבר 2017 |
| 13 בנובמבר 2017 | לואיוויל | KFC Yum! סנטר | 17,997 / 17,997 | $1,959,814 |
| 15 בנובמבר 2017 | קנזס סיטי | ספרינט סנטר | 15,117 / 15,117 | $1,612,710 |
| 16 בנובמבר 2017 | סנט לואיס | סקוטרייד סנטר | 16,343 / 16,343 | $1,577,704 |
| 19 בנובמבר 2017 | וושינגטון | קפיטל ואן ארנה | 15,288 / 15,288 | $1,901,754 |
| 20 בנובמבר 2017 | פיטסבורג | PPG Paints Arena | 15,228 / 15,228 | $1,641,888 |
| 28 בנובמבר 2017 | אטלנטה | פיליפס ארנה | 12,155 / 12,155 | $1,615,820 |
| 30 בנובמבר 2017 | מיאמי | אמריקן איירליינס ארנה | 14,738 / 14,738 | $1,776,734 |
| 1 בדצמבר 2017 | טמפה | Amalie Arena | 15,170 / 15,170 | $1,627,766 |
| 3 בדצמבר 2017 | יוסטן | טויוטה סנטר | 13,100 / 13,100 | $1,712,302 |
| 5 בדצמבר 2017 | אוסטין | פרנק ארווין סנטר | 12,981 / 12,981 | $1,437,660 |
| 8 בדצמבר 2017 | דאלאס | אמריקן איירליינס סנטר | 15,047 / 15,047 | $1,771,939 |
| 9 בדצמבר 2017 | אוקלהומה | צ'סאפיק אנרג'י ארנה | 14,072 / 14,072 | $1,512,444 |
| 12 בדצמבר 2017 | דנוור | פפסי סנטר | 15,852 / 15,852 | $1,620,472 |
| 14 בדצמבר 2017 | סולט לייק סיטי | ויוינט סמארט הום ארנה | 12,688 / 12,688 | $1,425,241 |
| 16 בדצמבר 2017 | לאס וגאס | טי-מובייל ארנה | 14,478 / 14,478 | $2,163,880 |
| 18 בדצמבר 2017 | אינגלווד | הפורום | 13,282 / 13,282 | $1,707,064 |
| אירופה – לג 3 |
| 14 בינואר 2018 | ברצלונה | ספרד | פלאו סן ז'ורדי | ללא | 28,918 / 28,918 | $2,113,293 |
| 16 בינואר 2018 |
| 18 בינואר 2018 | מילאנו | איטליה | מדיולאנום פורום | 11,170 / 11,170 | $1,109,390 |
| 20 בינואר 2018 | אמסטרדם | הולנד | זיגו דום | 15,397 / 15,397 | $1,465,089 |
| 22 בינואר 2018 | אנטוורפן | בלגיה | Sportpaleis | 15,533 / 15,533 | $1,435,452 |
| 24 בינואר 2018 | המבורג | גרמניה | בארקליקארד ארנה | 10,587 / 10,587 | $1,055,950 |
| 31 בינואר 2018 | ברמינגהאם | אנגליה | ברמינגהאם ארנה | 12,456 / 12,456 | $1,138,126 |
| 1 בפברואר 2018 | גנטינג ארנה | 9,552 / 9,522 | $799,708 |
| **סך הכל** | **841,935 / 841,935 (100%)** | **$94,911,783** |

ביטולי הופעות
-------------

**רשימה של תאריכים, ערים, מדינות, מקומי מפגש, וסיבות ביטול ההופעות**| תאריך | עיר | מדינה | מקום מפגש | **סיבת ביטול** |
| --- | --- | --- | --- | --- |
| **15 בספטמבר 2017** | ריו דה ז'ניירו | ברזיל | הפארק האולימפי בארה | אשפוז בעקבות דאבת שרירים |
| **4 בפברואר 2018** | לונדון | אנגליה | O2 ארנה | כאב חמור בעקבות דאבת שרירים |
| **6 בפברואר 2018** | מנצ'סטר | מנצ'סטר ארנה |
| **8 בפברואר 2018** | לונדון | O2 ארנה |
| **11 בפברואר 2018** | ציריך | שווייץ | האלנשטדיון |
| **13 בפברואר 2018** | קלן | גרמניה | לנקסס ארנה |
| **15 בפברואר 2018** | סטוקהולם | שוודיה | אריקסון גלוב |
| **17 בפברואר 2018** | קופנהגן | דנמרק | רויאל ארנה |
| **20 בפברואר 2018** | פריז | צרפת | אקור הוטל ארנה |
| **21 בפברואר 2018** |
| **23 בפברואר 2018** | ברלין | גרמניה | מרצדס-בנץ ארנה |

קישורים חיצוניים
----------------

ויקישיתוף מדיה וקבצים בנושא **Joanne World Tour** בוויקישיתוף

הערות שוליים
------------

1. ↑  Lady Gaga Is Going On Tour To Dive Bars Across America, www.forbes.com
2. ↑  "Lady Gaga Dishes On How She Landed Her Super Bowl Gig, Upcoming Tour". *The Inquisitr* (באנגלית אמריקאית). 2016-10-25. נבדק ב-2017-12-03.
3. ↑  "Lady Gaga Announces Joanne World Tour After Super Bowl Halftime Show: See the Dates". *Billboard*. נבדק ב-2017-12-03.
4. ↑  "Lady Gaga Visual Director Richy Jackson Promises Risks, High Energy, and 'Wow' at Coachella". *EW.com* (באנגלית). נבדק ב-2017-12-04.
5. ↑  Lady Gaga says she will ‘honour the tragedy’ of Manchester terror attack on every stop of Joanne world tour - NME, NME Music News, Reviews, Videos, Galleries, Tickets and Blogs | NME.COM, ‏2017-06-29 (באנגלית)
6. ↑  What's In The Lady Gaga x Urban Outfitters Merch Collection? Little Monsters Will Love It, Bustle (באנגלית)
7. ↑  Lady Gaga Slays Joanne World Tour with a Top-Notch Stage Design, TAIT, ‏2017-08-07 (באנגלית)
8. ↑  Lady Gaga Is Working on a New Album: 'I Have a Lot of Ideas', EW.com (באנגלית)
9. ↑  Gaga for Glitter! Lady Gaga's Joanne Tour Kicks Off with 550,000 Crystals, PEOPLE.com (באנגלית)
10. ↑  Lady Gaga Joanne Tour Costumes - Lady Gaga Joanne Tour Outfits, web.archive.org, ‏2017-09-10
11. 1 2 3 4 5  "Lady Gaga Brings All Her Pop-Star Personas to One Stage for Joanne World Tour Stop in Los Angeles". *Billboard*. נבדק ב-2017-12-07.
12. ↑  "Concert review: Lady Gaga lights up the Bell Centre". *Montreal Gazette* (באנגלית אמריקאית). 2017-11-05. נבדק ב-2017-12-07.
13. ↑  Alex Stedman, Alex Stedman, Concert Review: Lady Gaga Embraces Every Era of Her Career at the Forum, Variety, ‏2017-08-09 (באנגלית)
14. ↑  Lady Gaga soulful show rivets Fenway, Boston Herald, ‏2017-09-02 (באנגלית)
15. ↑  Adam Graham, Review: Lady Gaga lights up Little Caesars Arena, The Detroit News (באנגלית)
16. ↑  אתר למנויים בלבד  Alice Vincent, ‏Older, wiser but still fabulous - Lady Gaga, Arena Birmingham, review, The Telegraph, 1 February 2018
17. 1 2  Live Nation Entertainment, Live Nation Sees Monster Demand for Lady Gaga's Joanne World Tour with Sold Out Shows and Newly Added Dates, www.prnewswire.com (באנגלית)
18. ↑  Shawn Mendes' Illuminate World Tour Has Earned $32 Million (and Counting), Billboard (באנגלית)
19. ↑  Lady Gaga's Joanne World Tour Final Numbers: $95 Million Earned & 842,000 Tickets Sold, Billboard (באנגלית)
20. ↑  Madison Medeiros, Lady Gaga Gave The Most Emotional Acceptance Speech At The AMAs, www.refinery29.com (באנגלית)
21. ↑  Billboard's Touring Awards: See the Full Winners List | Billboard, web.archive.org, ‏2017-11-15
22. ↑  Nominees | 29th Annual Pollstar Awards, web.archive.org, ‏2018-04-05
23. ↑  "Lady Gaga kicked off her 'Joanne' World Tour last night - and it looked pretty epic - NME". *NME* (באנגלית אמריקאית). 2017-08-02. נבדק ב-2017-12-03.

| ליידי גאגא |
| --- |
| פרסים ומועמדויות • דיסקוגרפיה • הופעות • שירים • וידאוגרפיה |
| אלבומי אולפן | *The Fame* • *Born This Way* • *Artpop* • *Cheek to Cheek* • *Joanne* • *Chromatica* • *Love for Sale* |
| פסקולים | *A Star Is Born* |
| אלבומי אוסף | *The Remix* • *Born This Way: The Remix* • *Born This Way: The Collection* • *Dawn of Chromatica* |
| מיני-אלבומים | *The Cherrytree Sessions* • *Hitmixes* • *The Fame Monster* • *A Very Gaga Holiday* |
| סיבובי הופעות | Fame Ball Tour • The Monster Ball Tour • Born This Way Ball • ArtRave: The Artpop Ball • Cheek to Cheek Tour • Joanne World Tour • The Chromatica Ball |
| הופעות מיוחדות | Fame Kills: Starring Kanye West and Lady Gaga • ArtRave • Dive Bar Tour |
| רצפי הופעות | Lady Gaga Live at Roseland Ballroom • Lady Gaga Enigma + Jazz & Piano |
| סרטים תיעודיים | *Gaga: Five Foot Two* |
| שונות | Haus Laboratories • Born This Way Foundation |

| ליידי גאגא – שירים |
| --- |
| *The Fame* | "Just Dance" • "LoveGame" • "Paparazzi" • "Poker Face" • "Eh, Eh (Nothing Else I Can Say)" • "Beautiful, Dirty, Rich" |
| *The Fame Monster* | "Bad Romance" • "Alejandro" • "Monster" • "Speechless" • "Dance in the Dark" • "Telephone" • "So Happy I Could Die" • "Teeth" |
| *Born This Way* | "Marry the Night" • "Born This Way" • "Government Hooker" • "Judas" • "Americano" • "Hair" • "Scheiße" • "Bloody Mary" • "Electric Chapel" • "Yoü and I" • "The Edge of Glory" |
| *Artpop* | "Aura" • "Venus" • "G.U.Y." • "Sexxx Dreams" • "Do What U Want" • "Artpop" • "Swine" • "Dope" • "Gypsy" • "Applause" |
| *Cheek to Cheek* | "Anything Goes" • "I Can't Give You Anything but Love" • "Nature Boy" • "But Beautiful" • "Lush Life" • "Firefly" |
| *Joanne* | "A-Yo" • "Joanne" • "John Wayne" • "Perfect Illusion" • "Million Reasons" |
| *A Star Is Born* | "La Vie en rose" • "Shallow" • "Always Remember Us This Way" • "Look What I Found" • "Is That Alright?" • "Why Did You Do That?" • "I'll Never Love Again" |
| *Chromatica* | "Chromatica I" • "Alice" • "Stupid Love" • "Rain on Me" • "Free Woman" • "Fun Tonight" • "Chromatica II" • "911" • "Sour Candy" • "Chromatica III" • "Sine from Above" • "Babylon" |
| *Love for Sale* | "I Get a Kick Out of You" • "Love for Sale" |
| השתתפות בסינגלים | "Chillin" • "Video Phone" (remix) • "3-Way (The Golden Rule)" • "The Lady Is a Tramp" |
| סינגלים אחרים | "Christmas Tree" • "Winter Wonderland" • "Til It Happens to You" • "The Cure" • "Hold My Hand" |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: fbc792b1-cb00-40c9-897d-f6571ab00996

 |